title: Директива на Съвета от 1 декември 1986 година относно пренасяния по въздуха шум, отделян от домакинските уреди

text:
Важна правна забележка

|

31986L0594

Официален вестник n° L 344 , 06/12/1986 стр. 0024 - 0027 специално финландско издание: глава 15 том 7 стр. 0153  специално шведско издание: глава 15 том 7 стр. 0153  специално чешко издание глава 13 том 008 стр. 227  - 230 специално испанско издание глава 13 том 008 стр. 227  - 230 специално унгарско издание глава 13 том 008 стр. 227  - 230 специално литвийско издание глава 13 том 008 стр. 227  - 230 LV.ES глава 13 том 008 стр. 227  - 230 MT.ES глава 13 том 008 стр. 227  - 230 PL.ES глава 13 том 008 стр. 227  - 230 SK.ES глава 13 том 008 стр. 227  - 230 специално словенско издание глава 13 том 008 стр. 227  - 230

		19861201Директива на Съветаот 1 декември 1986 годинаотносно пренасяния по въздуха шум, отделян от домакинските уреди(86/594/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че в програмите за действие на Европейските общности от 1973 г. [4] и 1977 г. [5] в областта на околната среда се подчертава значението на проблема с шумовото замърсяване, и по-специално необходимостта от предприемане на действия по отношение на източниците на шум;като има предвид, че обществото следва да бъде постоянно информирано по възможно най-разбираем и еднакъв начин за нивото на шума, отделян от домакинските уреди; като има предвид, че точната, уместна и съпоставима информация може да го ориентира в избора на по-малко шумни домакински уреди; като има предвид, че в резултат от това производителите ще бъдат принудени да вземат мерки за намаляване на шума, излъчван от произвежданите от тях домакински уреди;като има предвид, че от практически съображения и за да се избегне многообразието от етикети върху домакинските уреди, информацията за нивото на шума трябва да се включи в етикета, предвиден в директивите за изпълнение, приети съгласно Директива 79/530/ЕИО на Съвета от 14 май 1979 г. за указване върху етикета на консумацията на енергия на домакинските уреди [6], когато става дума за една и съща група от домакински уреди;като има предвид, че в настоящия случай хармонизирането на законодателството трябва да се придържа единствено към необходимите изисквания за измерване на пренасяния по въздуха шум, отделян от домакинските уреди, и за извършване на проверки на обявеното ниво; като има предвид, че тези изисквания трябва да заменят националните изисквания в тази област;като има предвид, че настоящата директива определя само строго необходимите изисквания; като има предвид, че се презюмира, че тези изисквания са спазени доколкото се прилагат хармонизирани стандарти; като има предвид, че поради това е необходимо да се разполага с тези стандарти относно измерването и проверката на обявеното ниво на пренасяния по въздуха шум, отделян от домакинските уреди по време на работата им;като има предвид, че Европейският комитет по стандартизация (CEN) и Европейският комитет по стандартизация в електротехниката (CENELEC) са признати като компетентни органи за определяне и приемане на хармонизирани стандарти по указание на Комисията съгласно Директива 83/189/EИО на Съвета от 28 март 1983 г., определяща процедура за предоставяне на информация в областта на техническите стандарти и разпоредби [7], и при общите насоки за сътрудничество между Комисията и тези два органа, подписани на 13 ноември 1984 г.;като има предвид, че до приемането на хармонизирани стандарти свободното движение на стоките ще се регулира с приемането на стоки, отговарящи на националните стандарти и технически разпоредби, за които се приема ,че удовлетворяват изискванията на настоящата директива чрез прилагане на процедура за наблюдение и контрол;като има предвид, че Постоянният комитет, учреден с член 5 от Директива 83/189/EИО, е изцяло предназначен да осигурява контрола на съответствието с хармонизираните стандарти и националните стандарти и технически разпоредби,ПРИЕ НАСТОЯЩАТА ДИРЕКТИВА:Член 11. Настоящата директива включва разпоредби, отнасящи се до:- общите принципи относно публикуването на информация за пренасяния по въздуха шум, отделян от домакинските уреди,- методите за измерване, използвани за определяне на пренасяния по въздуха шум, отделян от домакинските уреди,- мерките за наблюдение и контрол на нивото на пренасяния по въздуха шум, отделян от домакинските уреди.2. Настоящата директива не се прилага за:- уреди, апарати или машини, предназначени изключително за индустриални и професионални цели,- уреди, представляващи интегрална част от сгради или техните инсталации като климатична, отоплителна и вентилационна апаратура (с изключение на домашни вентилатори, аспиратори на готварски печки и подвижни отоплителни уреди), нафтови горелки за парно отопление и помпи от водоснабдяването и канализацията,- елементи на апарати като мотори,- електроакустични уреди.Член 2По смисъла на настоящата директива:a) "домакински уред" означава всяка машина, част от машина или инсталация, предназначена основно за използване в жилищата, включително изби, гаражи, и други прилежащи постройки, по-специално домакински уреди за поддръжка, почистване, приготвяне и съхранение на хранителни продукти, за производство и разпространение на топлина и студ, за климатизация и други уреди, използвани за непрофесионални цели;б) "фамилия" от домакински уреди означава всички модели (или видове) различни домакински уреди, предназначени за една и съща цел и захранвани от един и същ основен енергиен източник. Обикновено, фамилията включва няколко модела (или вида);в) "серия" от домакински уреди означава всички домакински уреди, принадлежащи към един и същ модел (или вид), които притежават определени характеристики и са произведени от един и същ производител;г) "партида" от домакински уреди означава определено количество от дадена серия, произведено при еднакви условия;д) "пренасян по въздуха излъчен шум" означава претегленото ниво на звуковата мощност A (LWA) на домакинския уред, изразено в децибели (dB) спрямо пренасяна по въздуха звукова мощност от един пиковат (1 pW).Член 31. Държавите-членки могат да изискват публикуването, за определени фамилии от уреди, на информация за пренасяния по въздуха шум, отделян от тези уреди.Тази информация се предоставя от производителя, а когато производителят е установен извън Общността — от вносителя, който е установен в Общността.В този случай:a) нивото на шума, обект на информационната процедура се определя съгласно условията, изложени в член 6, параграф 1;б) информацията може да бъде проверявана на място въз основа на принципите, изложени в член 6, параграф 2. Заинтересованата държава-членка може да предприеме всички уместни стъпки, които да осигурят съответствие на предоставената информация с изискванията на настоящата директива;в) производителят или вносителят е отговорен за точността на предоставената информация.2. Когато държавата-членка не изисква публикуването на информацията за пренасян по въздуха излъчен шум, производителят или вносителят може въпреки това да публикува тази информация, но букви a), б) и в) от алинея трета на параграф 1 продължават да се прилагат.Член 4В случаите, в които по отношение на една и съща фамилия от уреди се предвижда етикетът да съдържа различни видове информация като тези, предвидени по силата на специална директива, приета в рамките на Директива 79/530/EИО, информацията за пренасяния по въздуха излъчен шум се указва върху същия етикет.Член 51. Държавите-членки не могат, на основания, свързани с информацията за пренасяния по въздуха шум, излъчен от тези уреди, да отказват, забраняват или ограничават продажбата на домакински уреди, когато информацията относно тези уреди е дадена съгласно изискванията на настоящата директива.2. Без да се засягат резултатите от проверките на място, които могат да се извършват, след като домакинските уреди бъдат изложени за продажба, държавите-членки считат публикуването на информация за пренасяния по въздуха шум, отделян от тези уреди като съответстващо на настоящата директива.Член 61. a) Общият метод за тестване, използван за определяне на пренасяния по въздуха шум, отделян от домакинските уреди, трябва да бъде достатъчно точен така, че неточностите в измерването да не водят до стандартни отклонения, превишаващи 2 dB в случая на A-претеглени нива на звуковата мощност.Стандартните отклонения, посочени в първата алинея, изразяват събирателния ефект от всички причини за неточност в измерванията, с изключение на колебанията в нивото на шум на уреда между отделните тестове.б) За всяка фамилия от уреди общият метод за тестване, посочен в буква a) се допълва с описание на мястото, монтажа, товара и работата на уредите в условията на тестване, за да се стимулира нормалната употреба и да се осигури съответна повторяемост и възпроизводимост. За всяка фамилия от уреди трябва да се укаже стандартното отклонение по отношение на възпроизводимостта.2. Статистическият метод, използван за проверка на обявеното ниво на шум на уредите от една партида, е измерване на мостри от отделни партиди уреди с помощта на едностранни тестове.Основните статистически параметри на статистическия метод, посочени в първата алинея, трябва да бъдат такива, че вероятността за приемане да бъде 95 % , ако 6,5 % от нивата на излъчения шум на партидата са по-високи от обявеното ниво. Размерът на проста или еквивалентна мостра трябва да бъде 3. Избраният статистически метод изисква използването на общо еталонно стандартно отклонение, равно на 3,5 dB.Преди 1 януари 1991 г. Съветът, като действа по предложение на Комисията, определя нови размери на мострите и на еталонните стандартни отклонения за всяка фамилия домакински уреди.Член 7Държавите-членки предприемат всички необходими мерки, за да гарантират, че производител или вносител, който не желае да изтегли дефектната партида от пазара, ще поправи незабавно информацията, ако контролът и проверката, извършени съгласно член 6, параграф 2, покажат, че нивото на пренасяния по въздуха шум, излъчен от партидата уреди, превишава обявеното ниво.Член 81. Държавите-членки приемат, че показанието за пренасяния по въздуха шум, отделян от домакински уред, съответства на изискванията на настоящата директива и че държавите-членки са извършили проверките както следва, ако измерванията за определяне на нивото на пренасяния по въздуха шум и съответните проверки са извършени съгласно:a) националните стандарти, включващи хармонизираните стандарти, позовавания на които са публикувани в Официален вестник на Европейските общности. Държавите-членки публикуват позоваванията за тези национални стандарти илиб) националните стандарти и техническите разпоредби, предвидени в параграф 2, ако в областите, обхванати от тези национални стандарти и разпоредби, няма хармонизирани стандарти.2. Държавите-членки съобщават на Комисията текстовете на своите национални стандарти и технически разпоредби съгласно указаното в параграф 1, буква б), които по тяхно мнение отговарят на изискванията на член 6. Комисията незабавно изпраща тези текстове на останалите държави-членки. Съгласно процедурата, описана в член 9, параграф 2, тя нотифицира държавите-членки за националните стандарти и техническите разпоредби, които счита, че отговарят на изискванията на член 6.Държавите-членки организират отпечатването на указанията на тези национални стандарти и технически разпоредби. Комисията осигурява публикуването им и в Официален вестник на Европейските общности.Член 91. Когато държава-членка или Комисията преценят, че хармонизираните стандарти, посочени в член 8, параграф 1, буква a), не отговарят напълно на изискванията на член 6, съответната държава-членка или Комисията поставя въпроса пред Постоянния комитет, учреден с Директива 83/189/EИО, наричан по-долу "Комитета", като посочва основанията си за това. Комитетът дава спешно становището си по въпроса.В светлината на становището на Комитета, Комисията нотифицира държавите-членки дали въпросните стандарти трябва да се оттеглят от публикациите, предвидени в член 8, параграф 1, буква a).2. По отношение на националните стандарти и технически разпоредби, посочени в член 8, параграф 2, Комитетът действа съгласно следната процедура:a) представителят на Комисията представя на Комитета проект на мерките, които трябва да бъдат взети. Комитетът изказва становището си по проекта в срок, определен от председателя в зависимост от спешността на въпроса. Той взема решение с мнозинство от 54 гласа, като тежестта на гласовете на държавите-членки е определена в член 148, параграф 2 от Договора. Председателят не гласува.б) Комисията приема предвидените мерки, ако те са в съответствие със становището на Комитета.в) когато предвидените мерки не са в съгласие със становището на Комитета или когато липсва такова становище, Комисията незабавно представя на Съвета предложение относно мерките, които трябва да се вземат. Съветът взема решение с квалифицирано мнозинство.г) ако Съветът не вземе решение в срок от три месеца от датата, на която въпросът е поставен за разглеждане от него, предложените мерки се приемат от Комисията.Член 101. Държавите-членки вземат необходимите мерки за спазване на настоящата директива в срок от 36 месеца от нотифицирането ѝ [8]. Те незабавно уведомяват Комисията за това.2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.Член 11Адресати на настоящата директива са държавите-членки.Съставено в Брюксел на 1 декември 1986 година.За СъветаПредседателA. Clark[1] ОВ C 181, 19.7.1982 г., стр. 1 иОВ C 334, 10.12.1983 г., стр. 15.[2] ОВ С 277, 17.10.1983 г., стр. 166.[3] ОВ С 205, 9.8.1982 г., стр. 13.[4] ОВ С 112, 20.12.1973 г., стр. 3.[5] ОВ С 139, 13.6.1977 г., стр. 3.[6] ОВ L 145, 13.6.1979 г., стр. 1.[7] ОВ L 109, 26.4.1983 г., стр. 8.[8] Настоящата директива е нотифицирана на държавите-членки на 4 декември 1986 година.--------------------------------------------------


title: Директива 2010/52/ЕС на Комисията от 11 август 2010 година за изменение, с цел адаптиране на техните технически разпоредби, на Директива 76/763/ЕИО на Съвета относно седалките за пътници на селскостопанските или горските колесни трактори и Директива 2009/144/ЕО на Европейския парламент и на Съвета относно някои компоненти и характеристики на колесните селскостопански и горски трактори  Текст от значение за ЕИП

text:
               13.8.2010

               BG

               Официален вестник на Европейския съюз

               L 213/37

         ДИРЕКТИВА 2010/52/ЕС НА КОМИСИЯТА
   от 11 август 2010 година
   за изменение, с цел адаптиране на техните технически разпоредби, на Директива 76/763/ЕИО на Съвета относно седалките за пътници на селскостопанските или горските колесни трактори и Директива 2009/144/ЕО на Европейския парламент и на Съвета относно някои компоненти и характеристики на колесните селскостопански и горски трактори
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/37/ЕО на Европейския парламент и на Съвета от 26 май 2003 г. относно типовото одобрение на селскостопански или горски трактори, на техните ремаркета и на теглително-прикачно оборудване, заедно с техните системи, компоненти и обособени технически възли, и за отмяна на Директива 74/150/ЕИО (1), и по-специално член 19, параграф 1, буква б) от нея,
   като има предвид, че:

               (1)

               Директива 76/763/ЕИО на Съвета от 27 юли 1976 г. за сближаване на законодателствата на държавите-членки относно седалките за пътници на селскостопанските или горските колесни трактори (2) и Директива 2009/144/ЕО на Европейския парламент и на Съвета от 30 ноември 2009 г. относно някои компоненти и характеристики на колесните селскостопански и горски трактори (3) са две от отделните директиви, приети в контекста на процедурата за типово одобрение на ЕО на селскостопански или горски трактори по смисъла на Директива 2003/37/ЕО.

               (2)

               Безопасността е един от основните стълбове, на които е основана Директива 2003/37/ЕО. С цел да се повиши степента на закрила на операторите е целесъобразно да бъдат допълнени приложимите по силата на директивата изисквания с цел да бъдат обхванати всички опасности, изброени в приложение I към Директива 2006/42/ЕО на Европейския парламент и на Съвета (4) относно машините, които досега не са обхванати от разпоредбите на отделни директиви по смисъла на Директива 2003/37/ЕО.

               (3)

               С настоящото изменение Директива 2006/42/ЕО вече няма да се прилага по отношение на трактори, получили типово одобрение въз основа на законодателството в областта на типовото одобрение за колесни селскостопански и горски трактори, тъй като с прилагането на настоящата директива за изменение рисковете, обхванати от Директива 2003/37/ЕО, ще включват всички рискове, обхванати от Директива 2006/42/ЕО.

               (4)

               Европейският комитет по стандартизация (CEN) изготви хармонизирани стандарти за защита за пътниците при преобръщане и за защита от опасни вещества. Тези стандарти бяха приети и публикувани и поради това следва да бъдат включени в текста на настоящата директива.

               (5)

               Директива 76/763/ЕИО определя изисквания по отношение на конструкцията и монтажа на седалки за пътници в селскостопанските трактори; целесъобразно е същата да бъде изменена с цел да се повиши степента на защита, като бъдат включени допълнителни технически спецификации, осигуряващи защита, които да обхващат рисковете от нараняване на пътниците в съответствие с Директива 2006/42/ЕО, и по-специално по отношение на преобръщането и закрепването на предпазните колани на седалките за пътници.

               (6)

               Директива 2009/144/ЕО определя технически изисквания по отношение на някои компоненти и характеристики на колесните селскостопански и горски трактори; целесъобразно е тя да бъде изменена с цел да се повиши степента на защита, посредством включването на допълнителни технически спецификации, предвиждащи защита от падащи предмети, защита срещу проникването на предмети в кабината и срещу опасни вещества; освен това следва да бъдат определени минимални изисквания по отношение на ръководството за работа за оператора.

               (7)

               С оглед на гладкото протичане на процедурата по одобрение на типа, и по-специално за повишаването на степента на безопасност на работното място, следва да бъде определено минимално съдържание на ръководството за работа за оператора. Това ще гарантира, че операторите разполагат с необходимата информация за оценяване съответствието на тракторите с тяхната предвидена употреба, както и за провеждането на съответните дейности по поддръжка.

               (8)

               С оглед на настоящата ситуация са необходими разпоредби относно конструкциите за защита от падащи предмети, когато са предвидени такива, конструкциите за защита на операторите, когато са предвидени такива, както и за предотвратяване на контакта с опасни вещества.

               (9)

               Мерките, предвидени в настоящата директива, са в съответствие със становището на Комитета по адаптиране към техническия напредък — сектор селскостопански трактори,

         ПРИЕ НАСТОЯЩАТА ДИРЕКТИВА:
   Член 1
   Директива 76/763/ЕИО се изменя в съответствие с приложение I към настоящата директива.
   Член 2
   Директива 2009/144/ЕО се изменя в съответствие с приложение II към настоящата директива.
   Член 3
   1.   Считано от датата на влизане в сила, по отношение на превозни средства, които изпълняват изискванията, определени в директиви 76/763/ЕИО и 2009/144/ЕО, изменени с настоящата директива, държавите-членки не могат на основания, свързани с приложното поле на тези директиви:

               а)

               да отказват да предоставят одобрение на типа на ЕО или национално одобрение на типа; нито пък

               б)

               да забраняват регистрирането, продажбата или пускането в експлоатация на такива превозни средства.

         2.   След изтичането на 1 година от датата на влизане в сила, по отношение на новите типове превозни средства, които не изпълняват изискванията, определени в директиви 76/763/ЕИО и 2009/144/ЕО, изменени с настоящата директива, и на основания, свързани с предмета на тези директиви, държавите-членки могат:

               а)

               да отказват да предоставят одобрение на типа на ЕО; и

               б)

               да отказват да предоставят национално одобрение на типа.

         3.   След изтичането на 2 години от датата на влизане в сила, по отношение на нови превозни средства, които не изпълняват изискванията, определени в директиви 76/763/ЕИО и 2009/144/ЕО, изменени с настоящата директива, и на основания, свързани с предмета на тези директиви, държавите-членки могат:

               а)

               да разглеждат сертификатите за съответствие, които съпровождат новите превозни средства в съответствие с Директива 2003/37/ЕО, като невалидни по смисъла на член 7, параграф 1 от Директива 2003/37/ЕО; и

               б)

               да отказват регистрацията, продажбата или пускането в експлоатация на такива превозни средства.

         Член 4
   1.   Държавите-членки приемат и публикуват не по-късно от 1 март 2011 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текстовете на тези разпоредби.
   Те прилагат тези разпоредби считано от 2 март 2011 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 5
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 6
   Адресати на настоящата директива са държавите-членки.

      Съставено в Брюксел на 11 август 2010 година.

            За Комисията

            Председател

         José Manuel BARROSO

      (1)  ОВ L 171, 9.7.2003 г., стр. 1.

      (2)  ОВ L 262, 27.9.1976 г., стр. 1.

      (3)  ОВ L 27, 30.1.2010 г., стр. 33.

      (4)  ОВ L 157, 9.6.2006 г., стр. 24.

      ПРИЛОЖЕНИЕ I
      Приложението към Директива 76/763/ЕИО се заменя със следното приложение:

            „ПРИЛОЖЕНИЕ
            Седалките за пътници, ако са налични такива, следва да съответстват на стандарт EN 15694:2009.“

      ПРИЛОЖЕНИЕ II
      Директива 2009/144/ЕО се изменя, както следва:

                  1.

                  Заглавието на приложение II в списъка с приложенията се изменя, както следва:
                  „Регулатор на скоростта и защита на движещи се компоненти, външни изпъкнали части и колела, допълнителни изисквания за безопасност за специални приложения, ръководство за работа за оператора“.

                  2.

                  Заглавието на приложение II се изменя, както следва:
                  „Регулатор на скоростта и защита на движещи се компоненти, външни изпъкнали части и колела, допълнителни изисквания за безопасност за специални приложения, ръководство за работа за оператора“.

                  3.

                  В приложение II се добавят следните точки:
                  „3.   ДОПЪЛНИТЕЛНИ ИЗИСКВАНИЯ ЗА БЕЗОПАСНОСТ ЗА СПЕЦИАЛНИ ПРИЛОЖЕНИЯ
                  3.1.   Конструкции за защита от падащи предмети (FOPS)

                  Конструкциите за защита от падащи предмети (FOPS), когато са предвидени такива, следва да съответстват на Правилник № 10 на ОИСР (1).
                  3.2.   Конструкции за защита на операторите

                  3.2.1.   Конструкциите за защита на операторите (OPS), когато са предвидени такива, следва да съответстват на ISO 8084:2003 (2).
                  3.2.2.   За приложения, различни от горското стопанство и без да се засягат разпоредбите на точка 3.2.1, трактори с остъкляване съгласно точка 1.1.3 от приложение III А се считат за оборудвани с конструкции за защита на операторите (OPS).
                  3.3.   Предотвратяване на контакта с опасни вещества

                  Изискванията на EN 15695-1:2009 се прилагат по отношение на всички трактори, определени в член 2, буква й) от Директива 2003/37/ЕО, ако те се използват при условия, които могат да породят риск от контакт с опасни вещества; в такъв случай кабината следва да изпълнява изискванията на ниво 2, 3 или 4 от посочения стандарт. Критериите за избор между нивата трябва да бъдат описани и да са в съответствие с посочените в ръководство за работа за оператора. Защитата на кабината при пръскане с пестициди трябва да отговаря на ниво 4.
                  4.   РЪКОВОДСТВО ЗА РАБОТА ЗА ОПЕРАТОРА
                  Ръководството за работа за оператора се съобразява с ISO 3600:1996 (3), с изключение на раздел 4.3 (Machine identification).
                  4.1.   По-специално или в допълнение към изискванията на стандарт ISO 3600:1996, ръководството за работа за оператора включва следното:

                              а)

                              регулиране на седалката и окачването с цел постигането на ергономична позиция на оператора по отношение на командните органи и с цел минимизиране на рисковете от вибрации на цялото тяло;

                              б)

                              използване и регулиране на отоплителната, вентилационната и климатичната система, ако такива съществуват;

                              в)

                              стартиране и спиране на двигателя;

                              г)

                              местоположение и начин на отваряне на аварийните изходи;

                              д)

                              влизане и излизане от трактора;

                              е)

                              опасната зона близо до оста на въртене при шарнирни трактори;

                              ж)

                              използване на специални инструменти, ако има такива;

                              з)

                              безопасни начини за обслужване и поддръжка;

                              и)

                              информация за честотата на проверка на хидравличните маркучи;

                              й)

                              указания за тегленето на трактора;

                              к)

                              указания за безопасното използване на крикове и препоръчителните места за повдигане с крик;

                              л)

                              опасности, свързани с акумулатора и резервоара за гориво;

                              м)

                              забрани за използването на трактора, когато съществува опасност от преобръщане, с пояснение, че списъкът не е изчерпателен;

                              н)

                              остатъчни рискове, свързани с горещи повърхности, като например наливането на масло или охлаждаща течност в горещи двигатели или предавателни механизми;

                              о)

                              нивото на защита на защитната конструкция срещу падащи предмети, ако е приложимо;

                              п)

                              нивото на защита от опасни вещества, ако е приложимо;

                              р)

                              нивото на защита на конструкцията за защита на оператора, ако е приложимо.

                        4.2.   Прикачване, откачване и работа с монтирани на трактора машини, ремаркета и заменяемо теглително-прикачно оборудване

                  Ръководството за оператора включва следното:

                              а)

                              предупреждение за стриктно спазване на указанията, посочени в ръководството за ползване на монтираните на трактора машини или теглените машини или ремаркета, и за използване на двойката трактор-машина или трактор-ремарке, само ако са спазени всички указания;

                              б)

                              предупреждение да се остане извън зоната около триточковия присъединителен механизъм в момента на проверката му;

                              в)

                              предупреждение, че монтираните на трактора машини трябва да бъдат спуснати на земята преди напускането на трактора;

                              г)

                              обороти на валовете за отвеждане на мощност в зависимост от монтираната на трактора машина или на тегленото превозно средство;

                              д)

                              изискване да се използват само валове за отвеждане на мощност с подходящи предпазители;

                              е)

                              информация относно хидравличните съединители и тяхното функциониране;

                              ж)

                              информация за максималната товароподемност на триточковия присъединителен механизъм;

                              з)

                              информация за определянето на общата маса, осовото натоварване, товароносимост на гумите и необходимата минимална тежест;

                              и)

                              информация за съществуващите спирачни системи на ремаркетата и тяхната съвместимост с теглените превозни средства;

                              й)

                              максимално вертикално усилие на задната теглична скоба предвид размера на задните гуми и вида теглична скоба;

                              к)

                              информация за използването на оборудване в комбинация с валове за отвеждане на мощност и за това, че технически възможният наклон на валовете зависи от формата и размера на защитната преграда и/или зоната на безопасност, включително специфичната информация, изисквана при валовете за отвеждане на мощност от тип 3 с намален размер;

                              л)

                              повторение на данните от задължителната табела относно максимално допустимата теглена маса;

                              м)

                              предупреждение да не се навлиза в пространството между трактора и тегленото превозно средство.

                        4.3.   Декларация за шума

                  В ръководството за работа за оператора се посочва нивото на шума при ухото на оператора, измерен съгласно Директива 2009/76/ЕО (4) на Европейския парламент и на Съвета, и на шума от трактор в движение, измерен съгласно приложение VI към Директива 2009/63/ЕО (5) на Европейския парламент и на Съвета.
                  4.4.   Декларация за вибрациите

                  В ръководството за работа за оператора се посочва стойността на нивото на вибрациите съгласно Директива 78/764/ЕИО (6) на Съвета.
                  4.5.   Начините на използване на трактор, предвидими при разумна употреба и набелязани като създаващи конкретна опасност, са следните:

                              а)

                              използване на кошове за челно товарене (риск от падащи предмети);

                              б)

                              използване в горското стопанство (риск от падащи предмети и/или проникване на предмети);

                              в)

                              използване на дъждовални машини, монтирани или теглени (риск от опасни вещества).

                        В ръководството за работа за оператора трябва да се обърне особено внимание на използването на трактора с гореспоменатото оборудване.
                  4.5.1.   Кош за челно товарене

                              4.5.1.1.

                              В ръководството за работа за оператора се посочват опасностите, свързани с използването на кош за челно товарене, и се обяснява как тези опасности да бъдат избегнати.

                              4.5.1.2.

                              В ръководството за работа за оператора се посочват точките на закрепване върху корпуса на трактора, където се монтира кошът за челно товарене, както и размерът и качеството на материалните части, които трябва да бъдат използвани. Ако такива точки на закрепване не са предвидени, ръководството за работа за оператора трябва да забрани монтирането на кош за челно товарене.

                              4.5.1.3.

                              За трактори, притежаващи програмируеми функции за управление на последователността, се предоставя информация относно това как трябва да се изключи хидравличната система.

                        4.5.2.   Използване в горското стопанство

                              4.5.2.1.

                              В случай на използване на селскостопански трактор в горското стопанство съществуват следните опасности:

                                          а)

                                          поваляне на дървета, главно когато в задната част на трактора е монтиран товароподемен кран за дървени трупи;

                                          б)

                                          проникване на предмети в кабината на оператора, главно когато в задната част на трактора е монтирана лебедка.

                              4.5.2.2.

                              Ръководството за оператора предоставя информация за следното:

                                          а)

                                          съществуването на тези опасности, описани в точка 4.5.2.1;

                                          б)

                                          всякакво съществуващо оборудване, което може евентуално да се използва за справяне с посочените опасности;

                                          в)

                                          точките на закрепване върху трактора, където могат да бъдат закрепяни защитни конструкции, и размера и качеството на материалните части за закрепване, които трябва да бъдат използвани; когато не се предвиждат средства за монтирането на подходящи защитни конструкции, това трябва да бъде упоменато;

                                          г)

                                          защитните конструкции могат да се състоят от рамка, която предпазва командния пулт при повалянето на дървета, или (мрежи) решетки на вратата на кабината, покрива и прозорците;

                                          д)

                                          нивото на защита срещу падащи предмети, ако е известно.

                        4.5.3.   Работа с дъждовални машини (риск от опасни вещества)

                  Нивото на защита от опасни вещества, в съответствие със стандарт EN 15695-1:2009, трябва да бъде описано в ръководството за работа за оператора.“

                  4.

                  Заглавието на допълнението към приложение II се изменя, както следва:

                  5.

                  Точка 1 от допълнението към приложение II се допълва със следните редове след точка 1.2:

                              „1.3.

                              Допълнителни изисквания за безопасност при специални приложения, ако е приложимо:

                                          1.3.1.

                                          Конструкции за защита от падащи предмети

                                          1.3.2.

                                          Конструкции за защита на оператора

                                          1.3.3.

                                          Предотвратяване на контакта с опасни вещества“

                  6.

                  Точка 15 от допълнението към приложение II (списък на документите) се допълва със следното:
                  „… ръководство за работа за оператора.“

         (1)  Стандартен правилник на ОИСР за официалното изпитване на конструкции за защита от падащи предмети върху селскостопански и горски трактори — кодекс № 10 — Решение на Съвета на ОИСР C(2008) 128, октомври 2008 г.

         (2)  Документът е достъпен на следната уеб страница: http://www.iso.org/iso/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (3)  Този документ може да бъде намерен на интернет страница: http://www.iso.org/iso/en/CatalogueDetailPage.CatalogueDetail?CSNUMBER = 9021&ICS1 = 65&ICS2 = 60&ICS3 = 1

         (4)  ОВ L 201, 1.8.2009 г., стр. 18.

         (5)  ОВ L 214, 19.8.2009 г., стр. 23.

         (6)  ОВ L 255, 18.9.1978 г., стр. 1.


title: Директива 2008/23/ЕО на Европейския парламент и на Съвета от 11 март 2008 година за изменение на Директива 2006/49/ЕО относно капиталовата адекватност на инвестиционните посредници и кредитните институции по отношение на изпълнителните правомощия, предоставени на Комисията

text:
               19.3.2008

               BG

               Официален вестник на Европейския съюз

               L 76/54

      ДИРЕКТИВА 2008/23/ЕО НА ЕВРОПЕЙСКИЯ ПАРЛАМЕНТ И НА СЪВЕТА

   от 11 март 2008 година
   за изменение на Директива 2006/49/ЕО относно капиталовата адекватност на инвестиционните посредници и кредитните институции по отношение на изпълнителните правомощия, предоставени на Комисията
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за създаване на Европейската общност, и по-специално член 47, параграф 2 от него,
   като взеха предвид предложението на Комисията,
   като взеха предвид становището на Европейския икономически и социален комитет (1),
   като взеха предвид становището на Европейската централна банка (2),
   в съответствие с процедурата, предвидена в член 251 от Договора (3),
   като имат предвид, че:

               (1)

               Директива 2006/49/ЕО на Европейския парламент и на Съвета (4) предвижда приемането на определени мерки в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (5).

               (2)

               Решение 1999/468/ЕО беше изменено с Решение 2006/512/ЕО, което въведе процедурата по регулиране с контрол по отношение на мерки от общ характер, предназначени да изменят несъществени елементи от основен акт, приет в съответствие с процедурата, предвидена в член 251 от Договора, включително чрез заличаването на някои от тези елементи или чрез допълването на акта с нови несъществени елементи.

               (3)

               В съответствие с декларацията на Европейския парламент, Съвета и Комисията (6) относно Решение 2006/512/ЕО, за да бъде процедурата по регулиране с контрол приложима по отношение на актовете, които са приети в съответствие с процедурата, предвидена в член 251 от Договора и вече са в сила, те трябва да бъдат приведени в съответствие с приложимите процедури.

               (4)

               По-специално на Комисията следва да бъдат предоставени правомощия за приемане на необходимите мерки за прилагане на Директива 2006/49/ЕО с цел да се отчете, наред с другото, техническото развитие на финансовите пазари и да се осигури еднообразно прилагане на посочената директива. Тези мерки са предназначени да уточнят определенията, да приведат в съответствие разпоредбите на директивата посредством технически адаптации, свързани с определянето на собствен капитал, организацията, изчисляването и извършването на оценка на рисковете и експозициите, както и с категориите инвестиционни посредници, за които се отнасят разпоредбите на посочената директива. Тъй като тези мерки са от общ характер и са предназначени да изменят несъществени елементи от Директива 2006/49/ЕО, те трябва да бъдат приети в съответствие с процедурата по регулиране с контрол, предвидена в член 5a от Решение 1999/468/ЕО.

               (5)

               В Директива 2006/49/ЕО е предвидено ограничение на срока във връзка с упражняване на изпълнителните правомощия, предоставени на Комисията. В декларацията си относно Решение 2006/512/ЕО Европейският парламент, Съветът и Комисията заявиха, че Решение 2006/512/ЕО предоставя хоризонтално и задоволително решение за желанието на Европейския парламент да упражнява контрол над прилагането на актове, приети по процедурата на съвместно вземане на решения, като съобразно с това на Комисията следва да бъдат предоставени безсрочни изпълнителни правомощия. Освен това Европейският парламент и Съветът заявиха, че ще осигурят възможно най-бързо приемане на предложенията, целящи отмяна на разпоредбите в актовете, които предвиждат срок за делегирането на изпълнителни правомощия на Комисията. След въвеждането на процедурата по регулиране с контрол разпоредбата, установяваща този срок в Директива 2006/49/ЕО, следва да бъде заличена.

               (6)

               Комисията следва редовно да извършва оценка на действието на разпоредбите, отнасящи се до предоставените ѝ изпълнителни правомощия, за да могат Европейският парламент и Съветът да определят дали обхватът на тези правомощия и процедурните изисквания към Комисията са подходящи и осигуряват едновременно ефективност и демократичен контрол.

               (7)

               Директива 2006/49/ЕО следва да бъде съответно изменена.

               (8)

               Тъй като измененията на Директива 2006/49/ЕО, внесени с настоящата директива, са от технически характер и засягат единствено процедурата на комитета, те не изискват транспониране в националното законодателство на държавите-членки. Следователно не е необходимо да се предвиждат разпоредби в този смисъл,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2006/49/ЕО се изменя, както следва:

               1.

               Член 41 се изменя, както следва:

                           а)

                           в параграф 1 думите „в съответствие с процедурата по член 42, параграф 2“ се заличават;

                           б)

                           параграф 2 се заменя със следното:
                           „2.   Посочените в параграф 1 мерки, предназначени да изменят несъществени елементи от настоящата директива, се приемат в съответствие с процедурата по регулиране с контрол, посочена в член 42, параграф 2.“

               2.

               Член 42 се изменя, както следва:

                           а)

                           параграф 2 се заменя със следното:
                           „2.   При позоваване на настоящия параграф се прилагат разпоредбите на член 5а, параграфи 1—4 и член 7 от Решение 1999/468/ЕО, като се вземат предвид разпоредбите на член 8 от него.“;

                           б)

                           параграфи 3 и 4 заменят със следното:
                           „3.   До 31 декември 2010 г. и най-малко на всеки три години след това Комисията преразглежда разпоредбите, отнасящи се до изпълнителните ѝ правомощия, и представя доклад на Европейския парламент и на Съвета относно действието на тези правомощия. Докладът разглежда по-специално необходимостта Комисията да предлага изменения към настоящата директива с оглед гарантиране на подходящия обхват на изпълнителните правомощия, предоставени на Комисията. Заключението относно необходимостта от изменение се придружава от подробно изложение на основанията. Ако е необходимо, докладът се придружава от законодателно предложение за изменение на разпоредбите, предоставящи изпълнителни правомощия на Комисията.“

         Член 2
   Влизане в сила
   Настоящата директива влиза в сила в деня след публикуването ѝ в Официален вестник на Европейския съюз.
   Член 3
   Адресати
   Адресати на настоящата директива са държавите-членки.

      Съставено в Страсбург на 11 март 2008 година.

            За Европейския парламент

            Председател

         H.-G. PÖTTERING

            За Съвета

            Председател

         J. LENARČIČ

      (1)  ОВ C 161, 13.7.2007 г., стр. 45.

      (2)  ОВ C 39, 23.2.2007 г., стр. 1.

      (3)  Становище на Европейския парламент от 14 ноември 2007 г. (все още непубликувано в Официален вестник) и решение на Съвета от 3 март 2008 г.

      (4)  ОВ L 177, 30.6.2006 г., стр. 201.

      (5)  ОВ L 184, 17.7.1999 г., стр. 23. Решение, последно изменено с Решение 2006/512/ЕО (ОВ L 200, 22.7.2006 г., стр. 11).

      (6)  ОВ C 255, 21.10.2006 г., стр. 1.